AaB håber på stor opbakning fra fans, når de søndag møder Viborg F.F. på udebane.  Og mon ikke det lykkes, efter de har valgt, at kampen kan ses helt kvit og frit? Det aalborgensiske hold og deres hovedsponsor Spar Nord har købt samtlige billetter- det vil sige 2000 -  til udebaneafsnittet og inviterer til gratis fodbold på Energi Viborg Arena. I en pressemeddelelse skriver klubben, at de har valgt at investere i de mange billeter "for at sikre den bedst mulige opbakning til cheftræner Morten Wieghorsts mandskab". Hvis du allerede selv har været ude og investere i en billet til kampen,  og nu ærgrer dig lidt over det, så frygt ej. Der er nemlig hjælp at hente. AaB lover, at de vil kompensere med en fribillet til en valgfri kamp i foråret 2017. Det kan du læse mere om her. Billetterne fordeles efter først til mølle princippet udenfor udebaneafsnittet fra klokken 15.30 søndag den 19. marts.
AaB fans kan se frem til en gratis kamp, når klubben søndag møder Viborg F.F.